Η Ευθύνη των Νομικών Προσώπων και των Διοικητών τους στο Πεδίο των Φορολογικών Αδικημάτων
Creators: name: Θανοπούλου, Ευθυμία Κωνσταντίνου
Publisher: name: Aristotle University of Thessaloniki
Year: 2023
Subjects: Ποινική Ευθύνη
Νομικά Πρόσωπα
Φορολογικά Αδικήματα
Criminal Liability
Legal Entities
Tax Offences

description: Σκοπός της παρούσας εργασίας είναι η ανάδειξη της μεταχείρισης της ποινικής ευθύνης των νομικών προσώπων και οντοτήτων στο πεδίο των φορολογικών αδικημάτων. Ειδικότερα, σε αρχικό επίπεδο εξετάζονται οι ιδιαιτερότητες της φορολογικής παραβατικότητας, οι μορφές της, καθώς και η προστασία που παρέχει στην ποινική έννομη τάξη. Ο πυρήνας των φορολογικών αδικημάτων εντοπίζεται στα αδικήματα φοροδιαφυγής, όπως αυτά εκτίθενται στο άρθρο 66 Κ.Φ.Δ. και στο αδίκημα της μη καταβολής χρεών προς το δημόσιο κατ’ άρθρο 25 Ν. 1882/1990. Αφού αναπτύσσεται η νομοτυπική μορφή των ως άνω αδικημάτων, εστιάζουμε στις επιμέρους ρυθμίσεις που ισχύουν ανά νομοθέτημα αναφορικά με την ευθύνη των νομικών προσώπων, η οποία αποδίδεται στους νόμιμους εκπροσώπους/ διοικητές τους, αναδεικνύοντας τη συμβατότητά τους ή μη με τις αρχές του γενικού ποινικού δικαίου. Γίνεται επιπρόσθετα ειδική μνεία στους πλέον γνωστούς και συνήθεις εταιρικούς τύπους και στα συγκεκριμένα πρόσωπα που ευθύνονται σε επίπεδο φορολογικής παραβατικότητας στην εκάστοτε νομική οντότητα, σε συνδυασμό πάντα με τη γενική ρύθμιση που ισχύει σε περίπτωση νομικού μορφώματος που δεν αναφέρεται συγκεκριμένα στα εν λόγω νομοθετήματα. Δε θα μπορούσε όμως να παραληφθεί και η ενδεικτική ανάδειξη της αντιμετώπισης των ανωτέρω ζητημάτων από τη νομολογία, που μας αφήνει εύληπτα συμπεράσματα για την εφαρμογή του θεσμού στην πράξη. Μέσω της ανωτέρω μελέτης προέκυψαν εν κατακλείδι ορισμένα συμπεράσματα τα οποία και καταγράφονται, ενώ προτείνεται παράλληλα ένα σύνολο μέτρων/ πρακτικών προς μια ορθότερη και πιο συμβατή στο σύνολο του ποινικού δικαίου εφαρμογή του θεσμού της ποινικής ευθύνης νομικών προσώπων στα φορολογικά εγκλήματα.
description: The purpose of this work is to highlight the treatment of the criminal liability of legal entities in the field of tax offences. In particular, at an initial level, the particularities of tax delinquency, its forms and the protection it provides to the criminal legal order are examined. The core of tax offenses is found in tax evasion offences, as set out in article 66 of the C.F.D. and in the crime of non-payment of debts to the public according to article 25 of Law 1882/1990. After the legal form of the above offenses is developed, we focus on the individual regulations that apply per legislation regarding the responsibility of legal entities, which is attributed to their legal representatives/administrators, highlighting their compatibility or not with the principles of general criminal law. In addition, special mention is made of the most well-known and common corporate types and the specific people responsible for tax delinquency in each legal entity, always in combination with the general regulation that applies in case of a legal form that is not specifically mentioned in the legislation in question. However, the indicative highlighting of the treatment of the above issues by jurisprudence, which leaves us with understandable conclusions for the implementation of the institution in practice, could not be omitted. Through the above study, certain conclusions were reached which are recorded, while a set of measures/practices are proposed for a more correct and more compatible application of the institution of criminal liability of legal entities in tax crimes in the entirety of the criminal law.
description: Σε συνεργασία με: Νομικής (Δημοκρίτειο Πανεπιστήμιο Θράκης)